CPF คว้า 2 รางวัล IAA Awards “CEO-CFO ยอดเยี่ยมกลุ่มเกษตรฯ”
CPF คว้า 2 รางวัล IAA Awards "CEO-CFO ยอดเยี่ยมกลุ่มเกษตรฯ"
CPF คว้า 2 รางวัล IAA Awards "CEO-CFO ยอดเยี่ยมกลุ่มเกษตรฯ"
15 มี.ค. 2564

นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน มอบรางวัล IAA Awards for Listed Companies 2020 ประเภท รางวัล CEO ยอดเยี่ยมกลุ่มเกษตรและอุตสาหกรรมอาหาร ปี 2020 แก่ นายประสิทธิ์ บุญดวงประเสริฐ ประธานคณะผู้บริหาร บริษัท เจริญโภคภัณฑ์อาหาร จำกัด (มหาชน) หรือ CPF และ ประเภทรางวัล CFO ยอดเยี่ยมกลุ่มเกษตรและอุตสาหกรรมอาหาร ปี 2020 แก่ นายไพศาล จิระกิจเจริญ ประธานผู้บริหารฝ่ายการเงิน CPF
โดยมี ดร.ภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย  นายไพบูลย์ นลินทรางกูร นายกสมาคมนักวิเคราะห์การลงทุน (IAA) และ นายสมบัติ นราวุฒิชัย เลขาธิการและกรรมการผู้อำนวยการสมาคมนักวิเคราะห์การลงทุน ร่วมแสดงความยินดี ณ ตลาดหลักทรัพย์แห่งประเทศไทย ถนนรัชดาภิเษก
สำหรับรางวัลดังกล่าวเป็นความร่วมมือของนักวิเคราะห์การลงทุนในการเสนอชื่อและให้คะแนนแก่ผู้บริหารของบริษัทจดทะเบียน โดยเป็นการลงคะแนนเสียงจากนักวิเคราะห์การลงทุน ซึ่งพิจารณาจากความรู้ความสามารถในการบริหารของผู้บริหารบริษัทจดทะเบียน ซึ่งนำพาให้องค์กรประสบความสำเร็จ และเติบโตอย่างยั่งยืน รวมถึงการมีบรรษัทภิบาลในการดำเนินธุรกิจและการให้ความสำคัญต่อการดูแลสังคมและสิ่งแวดล้อม พร้อมกับการสร้างมูลค่าเพิ่มให้กับผู้ถือหุ้น ตลอดจนมีการนำเสนอและให้ข้อมูลอย่างสม่ำเสมอในเชิงลึก ตรงประเด็น มีคุณภาพ ชัดเจน และถูกต้องครบถ้วน นับเป็นการช่วยพัฒนาเศรษฐกิจและตลาดทุนไทย
 